

REPUBLIKA HRVATSKA

BRODSKO-POSAVSKA-ŽUPANIJA

OPĆINA BEBRINA

OPĆINSKO VIJEĆE

Bebrina 83, 35254 Bebrina,

OIB: 52630455645

Tel:035/433-109

KLASA: 024-02/23-02/91

URBROJ: 2178-2-03-23-1

Bebrina, 11. prosinca 2023. godine

Na temelju članka 32. Statuta općine Bebrina (“Službeni vjesnik Brodsko-posavske županije” 02/2018, 18/2019 i 24/2019 i „Glasnika Općine Bebrina“ broj 1/2019, 02/2020 i 4/2021), na 15. sjednici Općinskog vijeća općine Bebrina održanoj 11. prosinca 2023. godine donosi se

**ODLUKA**

**O NAKNADI ZA ROĐENJE DJETETA U 2024. GODINI**

**Članak 1.**

Ovom Odlukom Općinsko vijeće općine Bebrina određuje iznos naknade za rođenje djeteta u 2024. godini, koje ima prebivalište na području općine Bebrina i postupak prijave.

Naknada za novorođeno dijete novčani je iznos na koji ima pravo jedan od roditelja djeteta, posvojitelj, odnosno skrbnik (u nastavku teksta: primatelj naknade).

**Članak 2.**

Ovom Odlukom određuje se naknada primateljima naknade u iznosu od 270,00 eura ako je primatelju naknade prvo dijete rođeno u 2024. godini.

Iznos naknade iz prethodnog stavka povećava se za 70,00 eura za rođenje drugog i svakog sljedećeg djeteta u 2024. godini.

**Članak 3.**

Naknada za novorođeno dijete može se dodjeliti:

1. primatelju naknade za dijete koje ima prebivalište na području Općine Bebrina
2. primatelju naknade koji je državljanin Republike Hrvatske, s prebivalištem na području Općine Bebrina
3. primatelju naknade koji je prijavu podnio u roku od godinu dana od dana rođenja djeteta
4. primatelju naknade koji nema dugovanja prema Općini Bebrina

**Članak 4.**

Ukoliko roditelji djeteta ne žive na istoj adresi, pravo na naknadu ostvaruje roditelj s kojim je dijete prijavljeno sukladno Zakonu o prebivalištu („Narodne novine“, broj [144/12](https://www.zakon.hr/cms.htm?id=614), [158/13](https://www.zakon.hr/cms.htm?id=615) i 114/22).

**Članak 5.**

Prilikom podnošenja prijave potrebno je dokazati ispunjavanje uvjeta za isplatu naknade. Prijava se podnosi pismeno općini Bebrina ili putem usluge elektroničkog sustava e-novorođenče.

Na mrežnim stranicama općine Bebrina objavit će se poziv primateljima naknade i popis potrebne dokumentacije.

Dokazi kojima se može dokazati ispunjavanje uvjeta su:

* važeće osobne iskaznice roditelja/skrbnika/posvojitelja ili uvjerenja o prebivalištu / elektronički zapis o prebivalištu
* rodni list djeteta za koje se traži naknada ili izvadak iz matice rođenih, odnosno odgovarajući elektronički zapisi
* rodni listove ostale djece ukoliko je promjenjivo ili izvatke iz matice rođenih, odnosno odgovarajući elektronički zapisi
* uvjerenje o prebivalištu djeteta / elektronički zapis dijete za koje se traži naknada ili preslika osobne iskaznice djeteta,
* broj računa na koji će se izvršiti isplata naknade

Ako se prijava podnosi putem usluge elektroničkog sustava e-novorođenče prilikom utvrđivanja prava na naknadu koriste se podaci i dokumentacija pristigla putem elektroničkog sustava.

Općina Bebrina može tražiti dopunu dokumentacije dostavljene putem sustava e-novorođenče ukoliko je to potrebno radi pravilnog utvrđivanja činjenica.

Podmirenje obveza prema Općini Bebrina utvrdi će se uvidom u službene evidencije općine Bebrina prilikom utvrđivanja prava.

**Članak 6.**

Naknada za novorođeno dijete primatelju naknade isplatit će se u jednokratnom iznosu.

Sredstva iz članka 2. ove Odluke osiguravaju se u Proračunu općine Bebrina.

**Članak 7.**

O ispunjavanju uvjeta za naknadu za novorođeno dijete nakon provedenog postupka utvrđivanja pravne osnove za isplatu naknade odlučuje Jedinstveni upravni odjel Općine Bebrina.

**Članak 8.**

Stupanjem na snagu ove odluke prestaje važiti Odluka o naknadi za rođenje djeteta u 2024. godini („Glasnik Općine Bebrina“ broj 5/2023).

Ova Odluka stupa na snagu 1. siječnja 2024. godine, a objavit će se u “Glasniku Općine Bebrina”.

**OPĆINSKO VIJEĆE OPĆINE BEBRINA**

PREDSJEDNIK OPĆINSKOG VIJEĆA

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Mijo Belegić, ing.

Dostaviti:

1. Središnji državni ured za demografiju i mlade
2. Jedinstveni upravni odjel, sjednice općinskog vijeća
3. Glasnik Općine Bebrina
4. Pismohrana.